CELEX: 31990R0836
Language: el
Date: 1990-03-29 00:00:00
Title: Κανονισμός (ΕΟΚ) αριθ. 836/90 του Συμβουλίου της 29ης Μαρτίου 1990 για την τροποποίηση του κανονισμού ( ΕΟΚ ) αριθ. 987/68 περί θεσπίσεως των γενικών κανόνων σχετικά με τη χορήγηση ενίσχυσης για το αποκορυφωμένο γάλα που μεταποιείται σε τυρίνη και τυρινικά άλατα

Avis juridique important

|

31990R0836

Κανονισμός (ΕΟΚ) αριθ. 836/90 του Συμβουλίου της 29ης Μαρτίου 1990 για την τροποποίηση του κανονισμού ( ΕΟΚ ) αριθ. 987/68 περί θεσπίσεως των γενικών κανόνων σχετικά με τη χορήγηση ενίσχυσης για το αποκορυφωμένο γάλα που μεταποιείται σε τυρίνη και τυρινικά άλατα  

Επίσημη Εφημερίδα αριθ. L 086 της 31/03/1990 σ. 0053 - 0053

***** ΚΑΝΟΝΙΣΜΟΣ (ΕΟΚ) αριθ. 836/90 ΤΟΥ ΣΥΜΒΟΥΛΙΟΥ  της 29ης Μαρτίου 1990  για την τροποποίηση του κανονισμού (ΕΟΚ) αριθ. 987/68 περί θεσπίσεως των γενικών κανόνων σχετικά με τη χορήγηση ενίσχυσης για το αποκορυφωμένο γάλα που μεταποιείται σε τυρίνη και τυρινικά άλατα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 11 παράγραφος 2,  την πρόταση της Επιτροπής,  Εκτιμώντας:  ότι το άρθρο 2 παράγραφος 4 του κανονισμού (ΕΟΚ) αριθ. 987/68 (3), όπως τροποποιήθηκε τελευταία από τον κανονισμό (ΕΟΚ) αριθ. 3895/89 (4), προβλέπει ότι η χορήγηση ενίσχυσης μπορεί να περιοριστεί σε ορισμένες χρήσεις της καζεΐνης και των καζεϊνικών αλάτων (τυρίνης και τυρινικών αλάτων) όταν το απαιτεί η κατάσταση της αγοράς· ότι το μέτρο αυτό εφαρμόζεται έως τις 31 Μαρτίου 1990 και ότι η ενδεχόμενη παράτασή του αποφασίζεται με βάση μια έκθεση της Επιτροπής· ότι η ανάλυση της λειτουργίας του εν λόγω περιοριστικού μέτρου αποκάλυψε ορισμένες δυσκολίες που προκύπτουν από την εφαρμογή του, βεβαιώνοντας συγχρόνως την αναγκαιότητα συνέχισης μιας περιοριστικής πολιτικής σε θέματα της χρησιμοποίησης της τυρίνης και των τυρινικών αλάτων· ότι ενδείκνυται να πραγματοποιειθεί ο στόχος αυτός με γενική ρύθμιση όσον αφορά τη χρησιμοποίηση της τυρίνης και των τυρινικών αλάτων στην παρασκευή ορισμένων γαλακτοκομικών προϊόντων· ότι, για να αποφευχθεί η διαταραχή της αγοράς στο ενδιάμεσο χρονικό διάστημα μέχρι την έναρξη ισχύος μιας τέτοιας ρύθμισης, θα πρέπει να συνεχιστεί η εφαρμογή του μέτρου που προβλέπεται στο άρθρο 2 παράγραφος 4 του κανονισμού (ΕΟΚ) αριθ. 987/68,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2, του κανονισμού (ΕΟΚ) αριθ. 987/68, η παράγραφος 4 τροποποιείται ως εξής:  - το τρίτο εδάφιο αντικαθίσταται από το ακόλουθο κείμενο:  «Το μέτρο αυτό εφαρμόζεται έως τις 31 Μαΐου 1990.»,  - το τέταρτο εδάφιο διαγράφεται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 29 Μαρτίου 1990.  Για το Συμβούλιο  Ο Πρόεδρος  M. O'KENNEDY  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 1.  (3) ΕΕ αριθ. L 169 της 18. 7. 1968, σ. 6.  (4) ΕΕ αριθ. L 378 της 27. 12. 1989, σ. 24.